**6**

Na podlagi 13. člena Zakona o javnih skladih (Uradni list RS, št. 77/08, 8/10 – ZSKZ-B, [61/20](https://www.iusinfo.si/zakonodaja/rs-61-897-2020) – ZDLGPE in 206/21 - ZDUPŠOP), 17. člena Odloka o ustanovitvi Stanovanjskega sklada Mestne občine Nova Gorica (Uradne objave – časopis OKO, št. 21/01, Uradni list RS, št. 114/05, 78/09, 80/11, 29/16 in 48/21) ter 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_ sprejel naslednji

S K L E P

1.

Mestni svet Mestne občine Nova Gorica na podlagi poročila Nadzornega sveta Stanovanjskega sklada Mestne občine Nova Gorica, sprejetega na seji dne 31. 3. 2025, sprejme »Letno poročilo Stanovanjskega sklada Mestne občine Nova Gorica za leto 2024«.

2.

Presežek prihodkov nad odhodki v letu 2024 v višini 178.898,00 EUR se na predlog Nadzornega sveta Stanovanjskega sklada Mestne občine Nova Gorica nameni za delovanje sklada.

3.

Mestni svet Mestne občine Nova Gorica na podlagi poročila Nadzornega sveta Stanovanjskega sklada Mestne občine Nova Gorica, sprejetega na seji dne 31. 3. 2025, sprejme »Spremembo Finančnega načrta in Programa dela Stanovanjskega sklada Mestne občine Nova Gorica za leto 2025«.

4.

Ta sklep velja takoj.

Številka: 410-5/2023

Nova Gorica, dne

Samo Turel

ŽUPAN

Slika, ki vsebuje besede besedilo, pisava, posnetek zaslona, oblikovanje

Vsebina, ustvarjena z umetno inteligenco, morda ni pravilna.Številka: 410-5/2023-66

Nova Gorica, dne 7.aprila 2025

O B R A Z L O Ž I T E V

Stanovanjski sklad Mestne občine Nova Gorica (Stanovanjski sklad) je ustanovljen za izvajanje stanovanjske politike Mestne občine Nova Gorica. Na področju stanovanjske oskrbe skrbi za financiranje izgradnje neprofitnih občinskih stanovanj in stanovanjskih hiš ter s posojili z ugodno obrestno mero spodbuja stanovanjsko gradnjo, prenovo, nakup in vzdrževanje stanovanj in stanovanjskih hiš na območju Mestne občine Nova Gorica.

Pomembnejši pravni podlagi za delovanje Stanovanjskega sklada Mestne občine Nova Gorica sta:

* Zakon o javnih skladih (Uradni list RS, št. 77/08, 8/10 – ZSKZ-B, [61/20](https://www.iusinfo.si/zakonodaja/rs-61-897-2020) – ZDLGPE in 206/21 - ZDUPŠOP, v nadaljevanju: ZJS-1) in
* Odlok o ustanovitvi Stanovanjskega sklada Mestne občine nova Gorica (Uradne objave – časopis OKO, št. 21/01, Uradni list RS, št. 114/05, 78/09, 80/11, 29/16 in 48/21, v nadaljevanju: Odlok).

Tretji odstavek 99. člena Zakona o javnih financah (Uradni list RS, št. 11/11 - uradno prečiščeno besedilo, 14/13 – popr., 101/13 55/15 - ZFisP, 96/15 - ZIPRS1617, 13/18, 195/20 – odl. US, 18/23 – ZDU-1O in 76/23) določa, da morajo posredni uporabniki občinskega proračuna predložiti letno poročilo za preteklo leto skupa z obrazložitvami županu najpozneje do 28. februarja tekočega leta ter da mora župan letna poročila skladov, katerih ustanovitelj je občina, predložiti tudi občinskemu svetu.

Četrta alineja 13. člena ZJS-1 in četrta alineja 17. člena Odloka določata, da ustanovitelj sprejema poslovni in finančni načrt ter letno poročilo javnega sklada. V peti alineji 13. člena ZJS-1 ter v peti alineji 17. člena Odloka je določeno, da ustanovitelj odloča o uporabi presežka prihodkov nad odhodki javnega sklada in o pokrivanju presežka odhodkov nad prihodki javnega sklada.

Četrti odstavek 3. člena Odloka določa, da ustanoviteljske pravice izvršuje Mestni svet Mestne občine Nova Gorica.

ZJS-1 v sedmi alineji 16. člena določa pristojnost nadzornega sveta, da sestavi pisno poročilo ustanovitelju, v katerem mora zavzeti stališče do poslovnega poročila Stanovanjskega sklada. V osmi alineji 16. člena pa določa še, da nadzorni svet sklada predlaga tudi način razporejanja presežka prihodkov nad odhodki in pokrivanja presežka odhodkov nad prihodki javnega sklada.

Letno poročilo Stanovanjskega sklada za leto 2024 je Nadzorni svet Stanovanjskega sklada obravnaval dne 21.3.2025 ter dne 31.3.2025 pripravil poročilo ustanovitelju, iz katerega izhaja, da je Nadzorni svet podal pozitivno stališče k Letnemu poročilu za leto 2024 ter in da mestnemu svetu predlaga, da presežek prihodkov na dohodki nameni za financiranje osnovne dejavnosti Stanovanjskega sklada Mestne občine Nova Gorica.

Finančni načrt in program dela SS MONG za leto 2025 je mestni svet že sprejel konec leta 2023, ko je mestni svet sprejemal Odlok o proračunu Mestne občine Nova Gorica za leto 2025, saj je finančni načrt obvezna priloga navedenega odloka, vendar pa sprememba Odloka o proračunu Mestne občine Nova Gorica za leto 2025, ugotovljen presežek ter spremenjene okoliščine nalagajo SS MONG, da pripravi spremembo le-tega.

Letno poročilo Stanovanjskega sklada Mestne občine Nova Gorica za leto 2024 z dne 17. 2. 2025, sklep Nadzornega sveta Stanovanjskega sklada Mestne občine Nova Gorica št. 410-0001/2025 z dne 21. 3. 2025, Poročilo ustanovitelju Stanovanjskega sklada Mestne občine Nova Gorica z dne 31. 3. 2025, Sprememba finančnega načrta in programa dela za leto 2025 iz februarja 2025, sklep Nadzornega sveta Stanovanjskega sklada Mestne občine Nova Gorica št. 410-0003/2023-27 z dne 21. 3. 2025, Poročilo ustanovitelju Stanovanjskega sklada Mestne občine Nova Gorica z dne 31. 3. 2025

**Mestnemu svetu Mestne občine Nova Gorica predlagamo, da predloženi sklep obravnava in sprejme.**

Samo Turel

ŽUPAN

Pripravila:

Tjaša Harej Pavlica

Vodja službe za premoženjske zadeve

Priloge:

* Letno poročilo Stanovanjskega sklada Mestne občine Nova Gorica za leto 2024 z dne 17. 2. 2025;
* Sklep Nadzornega sveta Stanovanjskega sklada Mestne občine Nova Gorica št. 410-0001/2025 z dne 21. 3. 2025,
* Poročilo ustanovitelju Stanovanjskega sklada Mestne občine Nova Gorica z dne 31. 3. 2025,
* Sprememba finančnega načrta in programa dela za leto 2025 iz februarja 2025,
* Sklep Nadzornega sveta Stanovanjskega sklada Mestne občine Nova Gorica št. 410-0003/2023-27 z dne 21. 3. 2025,
* Poročilo ustanovitelju Stanovanjskega sklada Mestne občine Nova Gorica z dne 31. 3. 2025.